เด็กแว้นแข่งรถโชว์ชาวเน็ต ตร.ตามถึงบ้านรวบหมด กรรมการยันคนถ่ายคลิป
จุดจบแง้น แง้น เด็กแว้น แข่งรถโชว์ชาวเน็ต ตำรวจตามถึงบ้านรวบหมดกรรมการ ยันคนถ่ายคลิปจากกรณีที่มีกลุ่มวัยรุ่นรวมตัวกันแข่งรถตามถนนสาธารณะ สร้างความเดือดร้อนรำคาญให้กับชาวบ้านที่อยู่อาศัยในชุมชน โดยกลุ่มเด็กแว้นได้จัดแข่งรถบนถนนสายหลักระหว่างจังหวัดอำนาจเจริญไปยังจังหวัดมุกดาหาร โดยขณะแข่งได้มีการลงคลิปผ่านเฟซบุ๊กล่าสุด เมื่อวันที่ 19 ก.พ. 63 พ.ต.อ.วิเชียร วชิรแสงไพโรจน์ ผกก.สภ.เมืองอำนาจเจริญ ได้สั่งการให้ชุดสืบสวน สภ.เมืองอำนาจเจริญ นำกำลังเข้าจับกุมเจ้าของเฟซบุ๊ก หลังสืบทราบว่า คือนายพีรพล จันดาวงศ์ อายุ 23 ปี เจ้าของอู่ซ่อมรถจักรยานยนต์ ในต.นาผือโดยเจ้าหน้าที่ได้ติดตามไปจับกุมเพิ่มอีก 4 คน เป็นเยาวชนชายอายุระหว่าง 13-18 ปีร่วมแข่งด้วย โดยเจ้าหน้าที่ได้จับกุมทั้ง 5 คน ในข้อหา 1. แข่งรถในทางโดยไม่ได้รับอนุญาต 2. ขับรถโดยไม่คำนึงถึงความปลอดภัยหรือความเดือดร้อนให้กับผู้อื่น3. ขับรถโดยไม่ได้รับอนุญาตขณะเดียวกันยังได้ติดตามจับกุมตัวคนที่เป็นกรรมการ พร้อมกับคนที่ถ่ายคลิปด้วย โดยสองคนหลังทำหน้าที่เป็นผู้ชม พร้อมตั้งข้อหา จัด สนับสนุนหรือส่งเสริมให้มีการแข่งรถในทางโดยไม่ได้รับอนุญาตจากการสอบถามชาวบ้านในละแวกดังกล่าวทราบว่า กลุ่มวัยรุ่นกลุ่มนี้มักรวมตัวในช่วงกลางคืนจากนั้นจะประลองความเร็วกันอยู่เป็นประจำ สร้างความเดือดร้อนรำคาญให้ประชาชนที่อาศัยอยู่และสร้างความเดือดร้อนให้กับรถที่สัญจรผ่านไปมา
จุดจบแง้น แง้น เด็กแว้น แข่งรถโชว์ชาวเน็ต ตำรวจตามถึงบ้านรวบหมดกรรมการ ยันคนถ่ายคลิป
เด็กแว้น,เด็กแว้นถูกจับ,เด็กแว้นแข่งรถ,แข่งมอเตอร์ไซค์,อำนาจเจริญ,ข่าวทั่วไป